Diari Oficial de la Generalitat Valenciana


Sumari del DOGV 7670, del 02-12-2015 (2015/9617)

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 72/15-AIA Fuenterrobles.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7670

Data del DOGV
:   02-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9617


Data del document
:   16-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Fuenterrobles
    * impacte ambiental

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 72/15-AIA Fuenterrobles. [2015/9617]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, per la qual s'estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 72/15-AIA Fuenterrobles.  
  
«declaració d'impacte ambiental  
Expedient: 72-2015-AIA.  
Títol: Ampliació d'explotació avícola d'engreixament.  
Promotor: Abelardo Alcalá Fernández.  
Òrgan substantiu: Ajuntament de Fuenterrobles.  
Localització: parcel·la 117 del polígon 12 de Fuenterrobles (València).  
Descripció del projecte  
L'objecte del projecte és realitzar l'ampliació d'una explotació avícola d'engreixament de pollastres fins a aconseguir una capacitat de 84.950 places.  
Per a procedir a realitzar l'ampliació, es construirà una nau de 80x1,5 m (1.216 m²) en la qual s'ubicaran 16.950 pollastres i un magatzem annex de 5x3 m. El total de l'explotació avícola comptarà amb 3 naus (dos existents i una nova). Les naus ocuparan un total de 4.620,80 m². Els magatzems ocuparan un total de 47 m².  
L'activitat a desenrotllar dins de les naus consistirà en l'engreixament de pollastres fins a un pes de 2,100 kg. Els pollastres es criaran sobre jaç. L'excés d'humitat es combatrà per mitjà de la renovació i el calfament de l'aire amb els equips de calefacció i ventilació que s'instal·laran.  
En el moment en què els pollastres arriben al pes previst, són retirats i es procedeix a la venda del fem i a la neteja i desinfecció de la nau i els equips. A continuació es fa un buit sanitari d'uns deu dies. El nombre de criances a l'any és de 5,5 a 6.  
Com a subproductes i residus de l'activitat es generaran 1.274 tm de fem que les haurà de retirar una empresa autoritzada. Els cadàvers dels animals es depositaran en un contenidor estanc i els retirarà un gestor autoritzat. Els residus perillosos que es generen seran els derivats dels tractaments amb productes veterinaris i insecticides, així com el material de rebuig. Aquests residus es depositaran en un contenidor proporcionat per una empresa gestora des d'on serà retirats.  
L'explotació disposarà d'aigua procedent de pou propi. S'estima un volum consumit de 8.579,9 m³/any per al total de l'explotació.  
  
Les aigües residuals que es generen seran les procedents de la neteja de la nau que s'eliminen per evaporació i les que acumulen en fossa sèptica estanca que procedeixen dels serveis sanitaris de l'explotació i són retirades per una empresa autoritzada a l'EDAR de la zona.  
Les aigües pluvials es canalitzaran a través de voreres perimetrals de les naus que evacuaran en la part de la parcel·la no ocupada per instal·lacions.  
Com a circumstància particular s'assenyala que en la mateixa parcel·la, separada de l'activitat d'engreixament de pollastres, s'ubica una explotació cunícola amb una ocupació de 1.596 m² que va obtindre el 21 de març de 2006 l'estimació d'impacte ambiental favorable.  
Tramitació administrativa  
Cal esmentar com a antecedent administratiu l'expedient 561/3139-KVX en la resolució del qual va ser formulada la declaració d'impacte ambiental de data 29 de febrer de 2000 per la Direcció General de Planificació i Gestió del Medi amb caràcter favorable per a un total de 60.000 places d'engreixament per a pollastres. Posteriorment va haver-hi una ampliació de 8.000 places no subjecta a tramitació ambiental.  
L'inici de l'actual procediment d'avaluació d'impacte ambiental va tindre lloc el dia 29 de juny de 2015 amb la recepció en el Servei d'Avaluació d'Impacte Ambiental d'un expedient procedent de l'Ajuntament de Fuenterrobles en la seua qualitat d'òrgan substantiu competent en la tramitació de la llicència ambiental de l'activitat.  
El 26 d'agost de 2015, en compliment de l'article 21 de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, el Servei d'Avaluació d'Impacte Ambiental emet un informe d'abast i continguts de l'estudi d'impacte ambiental en què s'indica la necessitat de fer una valoració ambiental de l'entorn, així com d'exposar amb major índex de detall la gestió donada als distints tipus de residus i subproductes generats en l'explotació.  
  
El 8 de setembre de 2015 es rep en el Servei d'Avaluació d'Impacte Ambiental l'estudi d'impacte ambiental d'acord amb el contingut de l'informe d'abast emés i es considera complet l'expedient d'avaluació d'impacte ambiental.  
Atenent la data d'exposició pública, que no hi ha hagut al·legacions i que de la nova redacció de l'estudi d'impacte ambiental no s'han derivat modificacions al projecte, es considera vàlida, als efectes del tràmit d'avaluació d'impacte ambiental, la informació pública realitzada.  
  
L'expedient remés conté:  
- Informe de la Direcció Territorial de València de 24 de març de 2015 en què s'indica que tant les instal·lacions com la ubicació de l'explotació compleixen els articles 54 i 55 de la Llei 6/2003, de Ramaderia de la Comunitat Valenciana.  
- Informe tècnic de l'Ajuntament de Fuenterrobles de 30 d'abril de 2015 en què s'indica que les instal·lacions actuals disposen de la corresponent llicència municipal, que les mesures correctores descrites són suficients per a garantir les condicions ambientals i de seguretat de l'activitat i que es compleixen les normes subsidiàries quant a contaminació acústica i abocaments.  
- Còpia acreditativa de la publicació d'anunci en el Butlletí Oficial de la Província de València de 19 de maig de 2015 per a l'activitat objecte de l'actual expedient per un període de 30 dies.  
- Còpia del certificat expedit per la Secretaria de l'Ajuntament de Fuenterrobles de 24 de juny de 2015, de no presentació d'al·legacions.  
La documentació continguda en la documentació ambiental i tècnica és la següent:  
- Còpia del certificat amb caràcter favorable de compatibilitat urbanística de 23 d'octubre de 2014.  
- Còpia del contracte de compravenda del fem produït en l'explotació i la seua retirada per un gestor autoritzat.  
- Còpia del contracte de l'assegurança de retirada d'animals morts en l'explotació.  
- Document d'acceptació de residus biosanitaris per centre de transferència autoritzat.  
Consideracions ambientals  
L'activitat proposada s'ubica en sòl pròxim a vies de comunicació, a més d'1 km del nucli urbà de Fuenterrobles, en sòl apte per a tal fi segons certificat de compatibilitat urbanística i de caràcter agrícola. L'entorn es caracteritza per ser una zona de mosaic agroforestal.  
  
La parcel·la afectada per l'activitat no presenta afeccions ambientals rellevants i no es localitzen en el seu entorn espais protegits per la Llei 11/1994, de 27 de desembre, d'Espais Naturals Protegits de la Comunitat Valenciana, inclosos els espais de la Xarxa Natura 2000. Tampoc es localitzen en l'àmbit hàbitats o espècies prioritàries que puguen resultar afectats per l'activitat.  
En l'entorn on s'ubica l'explotació destaca:  
- La presència a menys de 500 m de terreny forestal estratègic segons el Pla d'Acció Territorial Forestal.  
- La Cañada Real de la Serranía o d'Hórtola que va per l'est i el sud de la parcel·la objecte del projecte, via pecuària delimitada sobre la qual no hi ha afecció.  
- Quant als riscos sobre el medi ambient derivats del funcionament de l'explotació destaca l'alta vulnerabilitat d'aqüífers del terreny davant de la contaminació.  
Estudiades diverses alternatives, es conclou que l'ampliació de l'activitat en l'actual parcel·la és l'opció més acceptable ambientalment ja que no provoca la degradació de terrenys inalterats o destinats a altres usos, no és necessària la realització de noves connexions de serveis i està prou allunyada del nucli urbà (1.090 m) com per a no ocasionar molèsties a la població.  
Quant als efectes ambientals de l'actuació destaquen els següents:  
  
- Fase d'obres: les accions que poden produir impactes són el desbrossament del terreny, l'augment del nivell de sorolls derivat de la construcció de les edificacions i la possible generació de residus de construcció.  
- Fase de funcionament: en la fase de funcionament, la producció d'olors derivades de la presència de CH4, NH3 i SH2 i la possibilitat de contaminació de sòl i aigües, així com el soroll procedent del trànsit de camions es consideren els efectes més significatius.  
A més de l'emissió d'olors, el CH4 contribuïx a aquest efecte hivernacle.  
S'esperen impactes en l'atmosfera per increment del nivell de sorolls procedents de les descàrregues de pinso dels camions i animals i del funcionament dels ventiladors de les instal·lacions.  
En relació amb la possible afecció a elements integrants del patrimoni cultural valencià, l'estudi d'impacte ambiental indica que segons la normativa vigent, en tractar-se d'una ampliació en la mateixa parcel·la, no cal fer-hi prospecció arqueològica.  
Com a mesures protectores i correctores s'estableixen les següents:  
En la fase d'obres, els residus generats es derivaran a un abocador autoritzat, el canvi d'olis i filtres de la maquinària d'obres es farà en tallers autoritzats.  
En la fase de funcionament es revisarà la zona de femer, la seua impermeabilitat, la correcta arreplega de lixiviats.  
Es reduirà l'emissió de gasos que produeixen olors i els que incrementen l'efecte d'hivernacle per mitjà d'una adequada ventilació, i la utilització d'un sistema d'alimentació automàtica en circuit tancat.  
A fi de minimitzar la producció d'olors i integrar l'explotació en el paisatge, en l'explotació actual s'ha respectat l'arbratge de cultiu, s'han respectat els retalls de vegetació autòctona i s'han plantat espècies com ara ginebres, savines i roures en la parcel·la. Les naus se separen entre si per una tanca de xiprer i s'han creat dos xicotetes arbredes amb espècies autòctones.  
En la construcció de la nova nau es farà una doble tanca verda: una entre la nau existent i la nova nau i una altra en la part sud per a evitar la visibilitat des de la carretera CV - 469.  
Es minimitzarà l'augment de sorolls en l'exterior de la nau per mitjà de l'elecció de ventiladors que no superen (a l'exterior) els 45-50 dB. La resta de sorolls generats serà puntual.  
L'estudi d'impacte ambiental dissenya un programa de vigilància ambiental l'objectiu del qual és detectar les desviacions que es produïsquen respecte a les previsions establides per mitjà de seguiments en la fase de construcció (seguiment de la gestió dels residus generats) i en la fase de funcionament (anàlisi de les aigües emprades en l'explotació per a detectar contaminants, revisió del bon estat de les barreres vegetals establides, revisió periòdica de la impermeabilitat del  
  
Consideracions de l'òrgan ambiental  
- Respecte a l'ús sostenible de l'aigua: haurà de justificar-se la legalitat de l'ús de l'aigua del pou i que els consums s'adapten als cabals legalment concedits.  
- Afecció al patrimoni cultural valencià: encara que en principi no s'esperen afeccions sobre el patrimoni cultural, consultades les bases de dades disponibles, a menys de 500 m es localitzen sondatges de jaciments arqueològics, per la qual cosa es considera necessari que l'òrgan competent es pronuncie sobre el tipus de mesures preventives a adoptar.  
  
- A causa de la proximitat de zones forestals, es tindran en compte les limitacions establides en la legislació forestal en la matèria.  
- Hauran d'extremar-se les mesures de prevenció de contaminació d'aigües, atesa la vulnerabilitat de l'aqüífer subjacent.  
- D'altra banda i atés que la declaració d'impacte de 29 de febrer de 2000 ha quedat per a alguns aspectes obsoleta, l'actual pronunciament unificarà en un només, aquells aspectes que hagen de ser modificats i els s'han de tindre en compte en l'ampliació pretesa.  
Consideracions jurídiques  
1. El projecte examinat constitueix un dels supòsits en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de la Llei 21/2013, de 9 de desembre, d'Avaluació Ambiental, i l'annex I.h del Decret 162/1990, pel qual es va aprovar el Reglament per a l'execució de la Llei 2/1989, d'Impacte Ambiental.  
2. En l'expedient s'han observat els tràmits previstos en la Llei 21/2013, d'Avaluació Ambiental, i en les altres disposicions aplicables.  
  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribueix a la Direcció General de Medi Natural i d'Avaluació Ambiental la competència sobre avaluació ambiental estratègica i de projectes.  
  
Per tot l'anterior, es resol:  
  
Primer  
Deixar sense efecte els condicionants ambientals de la declaració d'impacte ambiental de 29 de febrer de 2000 que se substituiran pels de la present resolució.  
  
Segon  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials aplicables el projecte d?»ampliació d'explotació avícola» ubicada en la parcel·la 117 del polígon 12 del municipi de Fuenterrobles (València), sempre que aquest es desenvolupe d'acord amb les previsions de l'estudi d'impacte ambiental i els condicionants i les modificacions establits a continuació:  
  
1. La gestió de fems, cadàvers d'animals i residus de tipus sanitari es farà per al conjunt de l'explotació segons el que disposa la present declaració d'impacte ambiental.  
2. Les zones d'acumulació de fem tindran pendent cap al pouet d'arreplega de lixiviats la capacitat de les quals es calcularà d'acord amb la previsió del seu volum en època de pluges. No obstant això, es considera més adequat habilitar algun tipus de coberta (flexible o rígida) per a evitar excés de lixiviats en cas de pluja.  
En qualsevol cas, la solució donada haurà de quedar justificada en la documentació tècnica i haurà de quedar reflectida en els plans d'autorització del projecte.  
3. L'evacuació de les aigües pluvials de teulades es farà de manera que no entren en contacte amb substàncies que puguen contaminar-les. Haurà de quedar arreplegada en projecte la solució donada.  
4. Es respectarà la Llei 4/1998, del Patrimoni Cultural Valencià. A aquests efectes, l'òrgan competent haurà de determinar, atés el nombre de construccions establides en la parcel·la, la necessitat d'establir mesures preventives o la necessitat de realitzar els tràmits necessaris per a l'obtenció de l'informe regulat en l'article 11 de la dita llei.  
5. A causa de la proximitat de zona forestal es respectarà el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es facen en terreny forestal o en els seus voltants.  
6. Es presentarà davant de l'òrgan amb competència substantiva una còpia de l'acreditació de la disponibilitat dels cabals del pou que dota de cabals l'explotació, així com justificació de les solucions donades en compliment dels condicionants 2, 3, 4 i 5 de la present declaració d'impacte ambiental. Una còpia de la dita documentació serà remesa per l'Ajuntament de Fuenterrobles al Servei d'Avaluació d'Impacte Ambiental.  
  
Tercer  
La declaració d'impacte ambiental no serà objecte de cap recurs sense perjuí que, si és el cas, corresponga en via administrativa i judicial davant de l'acte pel qual s'autoritza el projecte.  
  
Quart  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'Avaluació Ambiental.  
La regulació de la vigència de la present declaració d'impacte ambiental serà l'establida en l'article 43 de la Llei 21/2013 esmentada.  
València, 2 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.»  
  
València, 16 de novembre de 2015.- El director general de Medi Natural i d'Avaluació Ambiental: Antoni Marzo i Pastor.